2017 թվականին նախագահ Սերժ Սարգսյանի կողմից ՀՀ վաստակավոր արտիստի կոչմանն արժանացած Մկրտիչ Արզումանյանը նույնպես հրաժարվում է կոչումից ու այդ մասին գրառում է կատարում իր ֆեյսբուքյան պաշտոնական էջում. «Անընդունելի եմ համարում ուժի կիրառումն անզեն ու խաղաղ ժողովրդի նկատմամբ։ Դատապարտում եմ իշխանության բռնի գործողությունները հայրենակիցներիս հանդեպ։ Հրաժարվում եմ այս կոչումից»: Ավելի ուշ, պատասխանելով լրագրողներից մեկի հարցին, Մկոն հավելում է, որ առաջիկայում վկայականն ու մեդալը հետ վերադարձնելու կարգը կիմանա ու կանի դա։